Շերվուդ Անդերսոն

Շերվուդ Անդերսոն (, ), ամերիկացի արձակագիր, նովելիստ։

Կենսագրություն 

Ծնվել է փոկագործի ընտանիքում, տան յոթ երեխաներից երրորդն էր։ 1883 թվականին ընտանիքը տեղափոխվել է Քլայդ, Օհայո նահանգ։ Այդ քաղաքը հետագայում դարձել է Ուայնսբուրգ քաղաքի նախատիպը Անդերսոնի համանուն ստեղծագործության մեջ։ Չի ստացել միջնակարգ կրթություն, քանի որ թողել է դպրոցը և փոխել բազմաթիվ տարբեր գործեր, որպեսզի հոր մահից հետո կարողա պահել ընտանիքը։ Մոր մահից (1895) մոտավորապես մեկ տարի անց տեղափոխվել է Չիկագո, սակայն շուտով բանակ է զորակոչվել և գնացել Կուբա (Իսպանա-ամերիկյան պատերազմ)։ Վերադառնալուց հետո (1900 թվականից հետո) մեկ տարի ուսանել է Սփրինգֆիլդի (Օհայո նահանգ) Վիտենբերգյան քոլեջում, ապա վերադարձել է Չիկագո։ Սկսել է գրել էսսեներ և պատմվածքներ։

1904 թվականին ամուսնացել է Կորնելիա Լեյնի հետ, տեղափոխվել Քլիվլենդ, որտեղ դարձել է փոստային ընկերության ղեկավար, ապա բացել է սեփական բիզնեսը Էլիրիիում, Օհայո նահանգ։ 1910 թվականին սկսել է գրել վեպեր, սակայն 1912 թվականին ծանր նյարդային խանգարում է ունեցել, որից հետո վերադարձել է Չիկագո։ 1916 թվականին ամուսնալուծվել է (առաջին ամուսնությունից ունենալով երեք երեխա), այդ նույն տարում ամուսնացել է քանդակագործ Թենեսի Միտչելի հետ, իսկ 1924 թվականին՝ գրախանութի կառավարիչ Էլիզաբեթ Պրոլի հետ և բնակություն հաստատել Նոր Օռլեանում, որտեղ ծանոթացել է իր կնոջ աշխատողի՝ Ուիլյամ Ֆոլքների հետ։ 1929 թվականին բաժանվել է և այս կնոջից, ամուսնացել չորրորդ անգամ 1933 թվականին Էլինոր Կոուպերհեյվերի հետ։

1921 և 1927 թվականներին ճանապարհորդել է Եվրոպայում։ 1926 թվականին Վիրջինիա նահանգի Մերիոնի քաղաքի մոտ ագարակ է գնել, որտեղ էլ բնակվել է մինչև կյանքի վերջը։ 1941 թվականին կնոջ հետ ուղևորվել է ճանապարհորդելու Հարավային Ամերիկայում, սակայն նավի վրա հիվանդացել է և մահացել որովայնամզի բորբոքումից Պանամայի ջրանցքի շրջակայքում։ Թաղվել է Մերիոնի գերեզմանատանը։

Ստեղծագործություններ

Արձակ գործերի ընտրանի 
 Windy McPherson's Son (1916, վեպ)
 Marching Men (1917, վեպ)
 Mid-American Chants (1918)
 Winesburg, Ohio (1919)
 Poor White (1920, վեպ)
 The Triumph of the Egg (1921)
 Horses and Men (1923)
 Many Marriages (1923, վեպ)
 A Story Teller's Story (1924, ինքնակենսագրություն)
 Dark Laughter (1925, վեպ)
 Tar։ A Midwest Childhood (1926, ինքնակենսագրություն)
 Beyond Desire (1932, վեպ)
 Sherwood Anderson՝s Memoirs (1942, հուշեր, ետմահու)

Այլ աշխատանքներ 
 Sherwood Anderson/Gertrude Stein։ correspondence and personal essays/ Ed. by Ray Lewis White. Chapel Hill։ University of North Carolina Press, 1972
 Selected letters/ Ed. by Charles E Modlin. Knoxville։ University of Tennessee Press, 1984
 The Sherwood Anderson diaries, 1936—1941/ Ed. by Hilbert H Campbell. Athens։ University of Georgia Press, 1987
 Early writings/ Ed. by Ray Lewis White. Kent։ Kent State UP, 1989
 American spring song։ the selected poems of Sherwood Anderson/ Ed. by Stuart Downs. Kent։ Kent State UP, 2007

Ծանոթագրություններ

Արտաքին հղումներ 
 «Կործանված վեպ» ստեղծագործության հայերեն աուդիոտարբերակը
 «Դարչնագույն բաճկոնով մարդը» ստեղծագործության հայերեն աուդիոտարբերակը
 «Արբեցում» ստեղծագործության հայերեն աուդիոտարբերակը
 «Ուսուցչուհին» ստեղծագործության հայերեն աուդիոտարբերակը
 «Մայրը» ստեղծագործության հայերեն աուդիոտարբերակը
 Թենդի
 Շերվուդ Անդերսոնը գրապահարանում

Ամերիկացի արձակագիրներ
Արվեստի և գրականության ամերիկյան ակադեմիայի անդամներ
20-րդ դարի ամերիկացի վիպասաններ
Ամերիկացի տղամարդ վիպասաններ
20-րդ դարի ամերիկացի պատմվածքագիրներ
Ամերիկացի գրողներ
20-րդ դարի ամերիկացի գրողներ
Ամերիկացի պատմվածքագիրներ
19-րդ դարի ամերիկացի գրողներ